**Roman Vasilievitsj Sklyar** (født 8. mai 1971) er en kasakhstansk økonom og politiker som var første visestatsminister i Kasakhstan fra 11. januar 2022 til 5. januar 2024 og fungerende statsminister fra 5. til 6. februar 2024. 

Sklyar var vise-akim (tilsvarende viseguvernør) i byen Pavlodar i det nordøstlige Kasakhstan fra 2005 til 2006, vise-akim og senere første vise-akim i Pavlodar oblast (regionen) fra 2008 til 2011. Han var visestatsråd for transport og kommunikasjon fra 2011 til 2013. Fra 2016 var han innvalgt i Mäjilis, det vil si underhuset i det kasakhstanske parlamentet. Samme år ble han visestatsråd i finansdepartementet, og senere i 2016 ble han visestatsråd og første visestatråd investerings- og utviklingsdepartementet. Fra 2019 var han statsråd for industri og infrastruktur.

Biografi
--------

### Utdanning

Han ble født i Pavlodar og utdannet seg til sivilingeniør ved Pavlodar State University. Han har også utdanning fra Moscow Institute of Modern Business med grad i økonomi, og fra Kazakh Institute of Law and International Relations.

### Karriere

Han startet sin yrkeskarriere i 1989 som installatør ved Ekibastuzugleavtomatika MNU og arbeidet senere som sikkerhetsingeniør ved blant annet Vakhinvest JV.

Fra 2005 til 2006 var han stabssjef og vise-akim i Palvlodar. Fra 2006 til 2007 var han leder for kontoret for infrastrukturutvikling hos akim i hovedstaden Astana. Fra 2007 var han direktør for avdelingen for energi og offentlige tjenester i Astana. Fra 2008 til 2011 var han vise-akim og første vise-akim i Pavlodar oblast. I mai 2011 ble han visestatsråd for transport og kommunikasjon.

Ved parlamentsvalget 20. mars 2016 ble Sklyar valgt inn i Mäjilis (parlamentet) som representant for partiet Nur Otan (Nur Otan skiftet i 2022 navn til Amanat). I parlamentet ble han leder for komiteen for reform og regional utvikling. Fra mai til desember 2016 var han visestatsråd i finansdepartementet.

23. desember 2016 ble Sklyar visestatsråd i investerings- og utviklingsdepartementet, og han ble første visestatsråd fra 18. januar 2018. Etter at regjeringen til Bakhytjan Sagintajev ble avskjediget 21. februar 2019 ble Sklyar statsråd i industri- og infrastrukturdepartementet fra 25. februar i den nye regjeringen til Askar Mamin

18. september 2019 ble han utnevnt til visestatsminister i Mamins regjering. I januar 2022 kom det til store opptøyer i Kasakhstan, noe som resulterte i at statsminister Askar Mamin trakk seg 5. januar. President Qasym-Jomart Toqaev utnevnte da første visestatsminister Alikhan Smailov til ny statsminister og Sklyar rykket opp til første visestatsminister i hans regjering.

Den 5. februar 2024 måtte Smailov også trekke seg. President Tokqaev utnevnte samme dag Sklyar til fungerende statsminister. Han ble avløst dagen etter da presidenten utnevnte Oljas Bektenov til statsminister.

Referanser
----------

1. ↑  «Вице-министр транспорта и коммуникаций Казахстана Роман Скляр ознакомился с ходом строительства коридора "Западная Европа – Западный Китай"». kzinform.com.
2. ↑  «Назначен первый вице-министр по инвестициям и развитию РК». Zakon.kz. 19. januar 2018.
3. ↑  «О назначении Скляра Р.В. Министром индустрии и инфраструктурного развития Республики Казахстан — Официальный сайт Президента Республики Казахстан».  Parameteren `|website=` støttes ikke av malen. (hjelp)
4. ↑  «О назначении Скляра Р.В. Заместителем Премьер-Министра Республики Казахстан — Официальный сайт Президента Республики Казахстан». Akorda.kz.
5. ↑  «Роман Скляр стал временным исполняющим обязанности премьер-министра Казахстана» **(russisk)**. informburo.kz. 5. februar 2024.
6. ↑  «О Правительстве Республики Казахстан — Официальный сайт Президента Республики Казахстан» **(russisk)**. Akorda.kz.
7. ↑  «Kazakhstan’s president appoints a new prime minister to replace the one he dismissed». Associated Press.

Eksterne lenker
---------------

* Personal reference at Information System "PARAGRAF" (russisk)